google/wiki40b huggingface dataset:
भारत-जॉर्डन संबंध

सांस्कृतिक संबंध

11 अक्टूबर 2015 को अम्मान में सद्दज़गल गली के एक हिस्से का नाम बदलकर महात्मा गांधी स्ट्रीट कर दिया गया।
जनवरी 2016 तक, 10,000 से अधिक भारतीय जॉर्डन में रहते हैं।  वे मुख्य रूप से कपड़ा, निर्माण, विनिर्माण, उर्वरक कंपनियों, स्वास्थ्य देखभाल क्षेत्र, विश्वविद्यालयों, आईटी, वित्त और बहुपक्षीय संगठनों में कार्यरत हैं।
साहित्य सदन

यह हिन्दी पुस्तकों के एक प्रमुख प्रकाशक हैं।
सनातन गोस्वामी

सनातन गोस्वामी (सन् 1488 - 1558 ई), चैतन्य महाप्रभु के प्रमुख शिष्य थे। उन्होने गौड़ीय वैष्णव भक्ति सम्प्रदाय की अनेकों ग्रन्थोंकी रचना की। अपने भाई रूप गोस्वामी सहित वृन्दावन के छ: प्रभावशाली गोस्वामियों में वे सबसे ज्येष्ठ थे।

जीवनी

सनातन गोस्वामी कर्णाट श्रेणीय पंचद्रविड़ भारद्वाज गोत्रीय यजुर्वेदी ब्राह्मण थे। इनके पूर्वज कर्णाट राजवंश के थे और सर्वज्ञ के पुत्र रूपेश्वर बंगाल में आकर गंगातटस्थ बारीसाल में बस गए। इनके पौत्र मुकुंददेव बंगाल के नवाब के दरबार में राजकर्मचारी नियत हुए तथा गौड़ के पास रामकेलि ग्राम में रहने लगे। इनके पुत्र कुमारदेव तीन पुत्रों अमरदेव, संतोषदेव तथा वल्लभ को छोड़कर युवावस्था ही में परलोक सिधार गए जिससे मुकुंददेव ने तीनों पौत्रों का पालन कर उन्हें उचित शिक्षा दिलाई। इन्हीं तीनों को श्री चैतन्य महाप्रभु ने क्रमश: सनातन, रूप तथा अनुपम नाम दिया।
सनातन का जन्म सं. 1523 के लगभग हुआ था तथा संस्कृत के साथ फारसी अरबी की भी अच्छी शिक्षा पाई थी। सन् 1483 ई. में पितामह की मृत्यु पर अठारह वर्ष की अवस्था में यह उन्हीं के पद पर नियत किए गए और बड़ी योग्यता से कार्य सँभाल लिया। हुसेन शाह के समय में यह प्रधान मंत्री हो गए तथा इन्हें दरबारे खास उपाधि मिली। राजकार्य करते हुए भी तीनों भाई परम भक्त, विरक्त तथा सत्संग प्रेमी थे।
इन्होंने "कानाई नाट्यशाला" बनवाई थी, जिसमें कृष्णलीला सबंधी बहुत सी मूर्तियों का संग्रह था। श्री चैतन्य महाप्रभु का जब प्रकाश हुआ तब यह भी उनके दर्शन के लिए उतावले हुए, पर राजकार्य से छुट्टी नहीं मिली। इसलिए उन्हें पत्र लिखकर रामकेलि ग्राम में आने का आग्रह किया। श्री चैतन्य जब वृंदावन जाते समय रामकेलि ग्राम में आए तब इन तीनों भाइयों ने उनके दर्शन किए और सभी ने सांसारिक जंजाल से मुक्ति पाने का दृढ़ संकल्प किया। सभी राजपद पर थे। पर सनातन इनमें सबसे बड़े और मंत्रीपद पर थे अत: पहले श्री रूप तथा अनुपम सारे कुटुंब को स्वजन्मस्थान फतेहाबाद वाकला में सुरक्षित रख आए और रामकेलि ग्राम में सनतान जी के लिए कुसमय में काम आने को कुछ धन एक विश्वसनीय पुरुष के पास रखकर वृंदावन की ओर चले गए। जब सनातन जी ने राजकार्य से हटने का प्रयत्न किया तब नवाब ने इन्हें कारागार में बंद करा दिया। अंत में घूस देकर यह बंदीगृह से भागे और काशी पहुँच गए। स. 1572 में यहीं श्रीगौरांग से भेंट हुई और दो मास तक वैष्णव भक्ति शास्त्र पर उपदेश देकर इन्हें वृंदावन भेज दिया कि वहाँ के लुप्त तीर्थों का उद्धार, भक्तिशास्त्र की रचना तथा प्रेमभक्ति एवं संकीर्तन का प्रचार करें।
यह वृंदावन चले गए पर कुछ दिनों बाद श्रीगौरांग के दर्शन की प्रबल इच्छा से जगदीशपुरी की यात्रा की। वहाँ कुछ दिन रहकर यह पुन: वृंदावन लौट आए और आदित्यटीला पर अंत तक यहीं रहें। मधुकरी माँगने यह नित्य मथुरा जाते थे और वहीं उन्होंने श्री अद्वैताचार्य द्वारा प्रकटित श्री मदनगोपाल जी के विग्रह का दर्शन किया। यह उस मूर्ति को वृंदावन लाए और आदित्यटीला पर प्रतिष्ठापित कर सेवा करने लगे। कुछ दिनों बाद एक मंदिर बन गया और सं. 1591 से सेवा की व्यवस्था ठीक रूप से चलने लगी। इसी प्रकार अनेक विग्रहों को खोजकर उनकी सेवा का प्रबंध किया, अनेक लुप्त तीर्थों का उद्धार किया तथा कई ग्रंथ लिख। यह श्रीगौरांग के प्रमुख शिष्यों तथा पार्षदों में थे।

रचनाएँ

इनकी रचनाएँ हैं - श्री बृहत् भागवतामृत, वैष्णवतोषिणी तथा श्रीकृष्णलीलास्तव। हरिभक्तिविलास तथा भक्तिरसामृतसिंधु की रचना में भी इनका सहयोग था।
जान (फ़िल्म)

संक्षेप

इंस्पेक्टर सूर्यदेव सिंह (अमरीश पुरी) शहर में एक ईमानदार और कुशल पुलिस वाला है। उनकी पोती काजल (ट्विंकल खन्ना) है, जिसके माता-पिता को उसके दुश्मनों द्वारा जहर खिलाकर मार दिया गया था। वह उसे अपने जीवन से अधिक महत्व देता है। लेकिन सूर्यदेव का चचेरे भाई विशम्भर (सुरेश ओबेरॉय) अपनी पत्नी और अपने साले बनवारी (शक्ति कपूर) के साथ सूर्यदेव के पूर्ण विनाश की योजना बना रहे हैं। विशम्भर काजल को मारने की योजना बना रहा है, तब उसका बदला पूरा हो जाएगा। इस उद्देश्य के लिए, विशम्भर करण (अजय देवगन) को काम पर रखता है।
करण अस्पताल में अपनी बीमार मां के इलाज के लिए धन की जरूरत में एक युवा और कुशल व्यक्ति है। विशम्भर के गुंडों द्वारा नकली अपहरण नाटक में काजल को बचाकर, उसने सूर्यदेव के विश्वास को जीता।
सूर्यदेव तब काजल को करन के साथ उसके अंगरक्षक के रूप में कुछ रिश्तेदारों के साथ रहने के लिए अपने गांव में भेजने का फैसला करते हैं। वह इस बात से आश्वस्त हैं कि वह उसे नुकसान से बचाएगा।
गांव में, काजल करण से प्यार कर बैठती है, लेकिन वह मना कर देता है। वह कई मौकों पर उसे मारने की भी कोशिश करता है। लेकिन किसी कारण से उसे खत्म करने से हिचकिचाता है। आखिरकार, वह उसे सबकुछ बताने का फैसला करता है, लेकिन काजल सुनने से इंकार कर देती है। वह उसे लुभाने की कोशिश करती रहती है जब तक कि वो उसे प्यार नहीं करने लगता।
विकल्पी अवायुजीव

विकल्पी अवायुजीव (facultative aerobe) ऐसा जीव होता है जो ऑक्सीजन की उपस्थिति में एडीनोसिन ट्राइफॉस्फेट बनाने के लिए उसका वायवीय श्वसन द्वारा प्रयोग कर लेता है लेकिन ऑक्सीजन न होने पर भी अवायवीय श्वसन या किण्वन द्वारा जीने व पनपने में सक्षम है। इसके विपरीत अविकल्पी वायुजीव बिना ऑक्सीजन के मर जाते हैं और अविकल्पी अवायुजीव ऑक्सीजन की उपस्थिति में हानिग्रस्त होते हैं या मर जाते हैं। स्टैफ़ीलोकोक्क्स नामक बैक्टीरिया विकल्पी अवायुजीवों का उदाहरण हैं।
रॉबस्पियर

मैक्समिलियन रॉब्सपियर (फ़्रान्सीसी: Maximilien François Marie Isidore de Robespierre‎; 6 मई 1758 – 28 जुलाई 1794) एक फ़्रांसीसी वकील और राजनीतिज्ञ थे। इन्हें फ़्रान्सीसी क्रान्ति से जुड़े सर्वाधिक प्रसिद्ध और प्रभावशाली लोगों में गिना जाता है। रॉबस्पियर, स्टेट्स जेनरल, फ्रांस की राष्ट्रीय संविधान सभा, और जैकोबिन क्लब के सदस्य थे।
आर्रा प्रांत के वकील, रॉब्सपियर स्वभाव से अंतर्मुखी और रूसो के अनन्य भक्त थे। उन्होंने ने फ्रांस में सार्वत्रिक पुरुष मताधिकार लागू करने और दास प्रथा को पूर्णतया समाप्त करने के लिए आन्दोलन का नेतृत्व किया। स्वयं हिंसक न होते हुए भी इन्होने हिंसा को प्रश्रय दिया, इनके विरोधियों को इनका विरोध करना काफी महँगा पड़ा। ये फ्रांस में सद्गुणों का गणतंत्र (रिपब्लिक ऑफ वर्च्यू) स्थापित करना चाहते थे और इनका यह कथन काफी प्रसिद्ध है कि "बिना आतंक के सद्गुण और बिना सद्गुण के आतंक निरर्थक होते हैं।"
इन्होने क्रान्ति के समय लुई सोलहवें के मृत्युदण्ड की व्यवस्था कराने में भी महत्वपूर्ण भूमिका निभायी थी।
रोब्सपियर को लेंकोरेप्तिब्ल (l'Incorruptible) अर्थात जिसे भ्रष्ट न किया जा सके की उपाधि दी गयी थी।
अनुपमा चोपड़ा

प्रारंभिक जीवन

अनुपमा का जन्म कलकात्ता, भारत में चन्द्र प्रसाद परिवार में अनुपमा चन्द्र के तौर पर हुआ और वे उत्तर प्रदेश के शहर बदायूं में भी रहीं हैं। उनके पिता यूनियन कार्बाइड के कार्यपालक थे और माँ एक पटकथा लेखक थीं जो की प्रेम रोग (1982) और चांदनी (1989) जैसी फिल्मों के लिए डायलॉग्स लिखती थीं। उनकी बहन तुनुजा चंद्रा हैं जो बॉलीवुड निर्देशक और स्क्रीनराइटर हैं और उनके भाई विक्रम चंद्रा हैं जो अपना समय कैलिफ़ोर्निया और भारत में बिताते हैं। अनुपमा ने काफी वर्ष अपने बचपन के हांगकांग में भी बिताये हैं। 1987 में उन्होंने अंग्रेजी साहित्य में सेंट ज़ेवियर कॉलेज ,मुंबई से स्नातक स्तर की पढाई पूरी की।
बाद में, उन्होंने नॉर्थवेस्टर्न उनिवेर्सितीस मेदिल्ल स्कूल ऑफ़ जर्नलिज्म से पत्रकारिता में MA किया। मेदिल्ल में उन्होंने हर्रिन्ग्तों अवार्ड फॉर मैगज़ीन जर्नलिज्म का अवार्ड जीता। 
अपनी शिक्षा पूरी करने के बाद उन्होंने फ़िल्म पत्रकार और आलोचक के तौर पर अपना पेशा शुरू किया। उनकी पहली किताब शोले:द मेकिंग ऑफ़ अ क्लासिक ने सिनेमा पर लिखी गयी सबसे अच्छी किताब का राष्ट्रीय पुरस्कार जीता। उनकी किताब किंग ऑफ़ बॉलीवुड: शाहरुख़ खान और द सेदुक्टिव वर्ल्ड ऑफ़ इंडियन सिनेमा को न्यू यॉर्क टाइम्स बुक रिव्यु के एडिटर्स चॉइस की सूची में जगह दिया गया।

पेशा

उन्हें अपनी पहली किताब शोले:द मेकिंग ऑफ़ अ क्लासिक के लिए 2000 में सिनेमा पर सर्वश्रेष्ठ पुस्तक का राष्ट्रीय पुरस्कार मिला।

व्यक्तिगत जीवन

चोपड़ा के काम को भारत के सबसे बड़े अंग्रज़ी पत्रिका इंडिया टुडे में प्रकाशित किया गया था।
उन्होंने NDTV 24X7 न्यूज़ चैनल में पिक्चर दिश नाम का शो होस्ट किया है। वर्तमान में वे यू ट्यूब पर फिल्म कम्पैनियन नाम का शो होस्ट कर रही हैं।
नवंबर 2014 में, चोपड़ा श्याम बेनेगल की जगह मुंबई अकादमी ऑफ़ द मूविंग इमेज (MAMI) द्वारा आयोजित मुंबई फ़िल्म फ़ेस्टिवल की अध्यक्ष बनी।
उनकी शादी बॉलीवुड के निर्माता और निर्देशक विधु विनोद चोपड़ा से हुई है।
सत्यदेव कांचराना

व्यक्तिगत जीवन

सत्यदेव जिनका जन्म विशाखापत्तनम में हुआ था। इन्होंने अपनी शिक्षा एमवीजीआर कॉलेज ऑफ़ इंजीनियरिंग से कंप्यूटर ऑफ़ साइंस इंजीनियरिंग में विजियांगराम से तथा स्नातक की डिग्री साल २००८ में प्राप्त की थी। सत्य ने अपने करियर की शुरूआत एक शॉर्ट फिल्म मेकर के रूप में की थी आखिरकार २०११ में मिस्टर परफेक्ट में एक छोटा सा किरदार निभाने का अवसर मिला था। इस प्रकार अगले कुछ सालों तक उनको ऐसे ही छोटे-छोटे रोल मिलते रहे। लेकिन फिर मैंने प्यार किया में मुख्य भूमिका निभाने का अवसर मिला।यह फिल्म जो बॉक्स ऑफिस में बुरी तरह से पिटी थी। इसके बाद "ज्योति लक्ष्मी"  फिल्म के मुख्य भूमिका के लिए ऑडीसन में उन्होंने भी ५०० कलाकारों में भाग लिया। फिर उन्हें इस फिल्म में मौका भी मिला और बॉक्स ऑफिस पर सफलता भी मिली। इस प्रकार इस फिल्म में सफलता मिलने के बाद उनको प्रकाश राज के साथ मना ऊरी रामायणम में भी अवसर मिला। जबकि उनको द ग़ाज़ी अटैक फिल्म में भी बड़ा किरदार निभाने का मौका मिला जो हिंदी तथा तेलुगु भाषा में बनी।
प्रथम आरोहण

पर्वतारोहण में, किसी पहाड़ की चोटी पर चढ़ने के पहले प्रलेखित सफल प्रयास, या चढ़ाई के दौरान किसी एक विशेष आरोहण मार्ग का पहली बार किया सफल अनुसरण प्रथम आरोहण या पहली चढ़ाई कहलाता है। प्रथम आरोहण हमेशा ही महत्वपूर्ण होता है क्योंकि यह उन वास्तविक जोखिम, अन्वेषण और चुनौतियों से पर्वतारोहियों का सामना करवाता है जो इससे पहले अज्ञात थीं, साथ ही इसके दौरान हुए अनुभव इसके बाद के पर्वतारोहकों का मार्ग भी प्रशस्त करते हैं।
कालिअ

कालिअ नायनमार तमिल नाडु में सन्त था।
नवसारी जिला

विवरण

नवसारी पूर्णा नदी पर सूरत से १७ मील दक्षिण-दक्षिण पूर्व में स्थित प्रसिद्ध नगर है। यहाँ पर कपास, ज्वार, बाजरा तथा इमारती लकड़ी का व्यापार होता है। सूती और रेशमी वस्त्रों के कुटीर तथा भारी उद्योग हैं। लकड़ी पर खुदाई करके कलात्मक वस्तुएँ बनाई जाती हैं। पीतल एवं ताँबे के बरतन तथा सामान, चमड़े के समान, तेल इंजिन, फिरकी (bobbins), साबुन, इत्र, तथा धातु की वस्तुएँ भी यहाँ बनाई जाती हैं। भारतीय पारसियों का यह केंद्र है, उनका एक कालेज भी यहाँ है। पहले यह बड़ोदा राज्य में था, किंतु सन् १९४९ में राज्य के विलय के बाद इसे सूरत जिले में मिला दिया गया और अब स्वयं जिला बन गया है।
ज्याणी

ज्याणी एक जाट गोत्र है।
लोकोक्ति

बहुत अधिक प्रचलित और लोगों के मुँहचढ़े वाक्य लोकोक्ति के तौर पर जाने जाते हैं। इन वाक्यों में जनता के अनुभव का निचोड़ या सार होता है। इनकी उत्पत्ति एवं रचनाकार ज्ञात नहीं होते।
लोकोक्तियाँ आम जनमानस द्वारा स्थानीय बोलियों में हर दिन की परिस्थितियों एवं संदर्भों से उपजे वैसे पद एवं वाक्य होते हैं जो किसी खास समूह, उम्र वर्ग या क्षेत्रीय दायरे में प्रयोग किया जाता है। इसमें स्थान विशेष के भूगोल, संस्कृति, भाषाओं का मिश्रण इत्यादि की झलक मिलती है। लोकोक्ति वाक्यांश न होकर स्वतंत्र वाक्य होते हैं।
नांगल सोती

जनगणना

नांगल सोती की स्थानीय भाषा हिंदी है। नांगल सोती की कुल आबादी 6,576 है। 47.0% आबादी महिलाएं हैं और 53.0% पुरुष हैं। नांगल सोती में कुल साक्षरता दर 60.2% है, जबकि महिला साक्षरता दर 25.7% है।

परिवहन

नांगल सोती गाँव बिजनौर एवं नजीबाबाद से सड़क मार्ग से जुड़ा हुआ है। नांगल सोती से निकटतम रेलवे स्टेशन चंदोक और बालावली रेलवे स्टेशन उपलब्ध हैं।
रैडिसन होटल शिमला

रैडिसन होटल शिमला, भारत के उतरी क्षेत्र के राज्य हिमाचल प्रदेश में स्थित एक बुटीक होटल है। इस होटल समूह ने आराम और अवकाश की दुनिया में अपना अलग स्थान बना कर रखा हैं। हिमालय पर्वत नजदीक होने के कारण इस होटल की सुन्दरता काफी बड जाती हैं।

इतिहास

2005 में रैडिसन होटल शिमला की स्थापना हुई।  तब से यह कई महतवपूर्ण व्यक्तियों के आगमन की गवाह बन चूका हैं। इस होटल की वास्तु एवं साज सज्जा काफी बारीकी से की गयी हैं जो काफी आकर्षक लगती हैं। हिमालय की गोद में बसे इस होटल का स्वामित्व रैडिसन ब्लू समूह अमेरिका के पास हैं। जो कार्लसन रेज़िदोर समूह होटल का एक भाग हैं। इस समूह का सबसे पहला रैडिसन होटल मिनियापोलिस, मिनेसोटा, अमेरिका में 1909 में बनाया गया था। रैडिसन होटल समूह की ७३ देशों में ९९० जगहों पर होटल हैं। हिमालय की वादियों में स्थित होने के चलते यह होटल अन्य रैडिसन होटल से काफी अलग हैं। हिमालय की वादियों के देखना अपने आप में एक रोमांचक अनुभव होता हैं।

अवस्थति

इस होटल से शहर के कई आकर्षण के केंद्र काफी नजदीक हैं। क्राइस्ट चर्च (उत्तरी भारत का दूसरा सबसे पुराना चर्च हैं जो 1857 में निर्मित हुआ था) और सेंट माइकल कैथेड्रल 1.1 किमी की दूरी पर हैं। हिमाचल संस्कृति और लोक कला संग्रहालय 1.3 किमी, गेयटी विरासत सांस्कृतिक परिसर (राष्ट्रीय और अंतरराष्ट्रीय कलाकारों के कला का दस्तावेज़) 1.5 किमी, प्रसिद्ध शिमला मॉल 1.5 किमी, जाखू मंदिर (लोकप्रिय धार्मिक स्थल जिसका एक समृद्ध इतिहास है) 4.5 किमी, शिमला हवाई अड्डा 26 किमी एवं चंडीगढ़ एयरपोर्ट 136 किमी की दूरी पर हैं।

खान पान

इस होटल के रेस्टोरेंट का नाम वैली व्यू है, जो 24 घंटे खुला रहता हैं। यहाँ पर भारतीय, चीनी एवं महाद्वीपीय व्यंजन परोसे जाते हैं। यहाँ के बार का नाम पल्स है, जो टेरेस बार के रूप में भी जाना जाता हैं। यह पूरे दिन एवं रात खुला रहने वाला एक बार हैं।

स्पा

रैडिसन होटल शिमला के स्पा “सांस” में डेड सी मिनरल चिकित्सा पद्धति एवं आयुर्वेदिक चिकित्सा उपलब्ध कराई जाती हैं।

पुरस्कार एवं सम्मान

रैडिसन होटल शिमला, पर्यावरण सरंक्षण के प्रति बहुत जागरूक है एवं इसके लिए इसे अंतरराष्ट्रीय स्तर पर मान्यता प्राप्त कंपनी अर्थचेक से प्रमाणित भी किया गया हैं।
लाला लाजपत राय

हिन्दी सेवा

लालाजी ने हिन्दी में शिवाजी, श्रीकृष्ण और कई महापुरुषों की जीवनियाँ लिखीं। उन्होने देश में और विशेषतः पंजाब में हिन्दी के प्रचार-प्रसार में बहुत सहयोग दिया। देश में हिन्दी लागू करने के लिये उन्होने हस्ताक्षर अभियान भी चलाया था।
१६३४ ईसा पूर्व

१६३४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६३४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
1998 दुबई टेनिस प्रतियोगिता

पुरुष एकल

एलेक्स कोरेत्ज़ा ने  फेलिक्स मैनटिला को 7–6(0), 6–1 से हराया।
पुराजीवी महाकल्प

पुराजीवी महाकल्प या पेलियोज़ोइक महाकल्प (Paleozoic Era) पृथ्वी के भूवैज्ञानिक इतिहास में एक महाकल्प था, जो आज से 54.1 करोड़ वर्ष पहले आरम्भ हुआ और 25.217 करोड़ वर्ष पहले अंत हुआ। इस के बाद पहले मध्यजीवी महाकल्प (मीसोज़ोइक, Mesozoic) आया और फिर नूतनजीवी महाकल्प (सीनोज़ोइक, Cenozoic) आया जो आज तक चल रहा है। नूतनजीवी, मध्यजीवी और पुराजीवी महाकल्प तीनो मिलाकर दृश्यजीवी इओन (फ़ैनेरोज़ोइक, Phanerozoic) के तीन भाग हैं। पुराजीवी महाकल्प पृथ्वी के इतिहास में जीवों के सब से बड़े विस्तार का समय था, और इस घटना को कैम्ब्रियाई विस्तार (Cambrian explosion) के नाम से जाना जाता है।
देवकली

देवकली गांव गाजीपुर जिला ,उत्तर प्रदेश , भारत में स्तिथ है। यहां पर अनेक पुराने मंदिर देखने को मिल जाएंगे । भारत सरकार द्वारा इस गांव का विकास और तेजी से हो रहा है। यहां की साक्षरता दर दूसरे गांव के मुकाबले कही अधिक है । इस गांव से कई युवा सेना में जाके देश कि सेवा कर रहे है। यहां पर प्राथमिक विद्यायल और हनुमान सिंह इंटर कालेज जैसे संस्थान है जहा से युवा अपने शिक्षा स्तर को बढ़ाते है।यहां पर पोस्ट ऑफिस और चिकित्सा संबधी आदि हर चीज की सुविधाएं मौजूद है।
पिनकोड:233306
परम्परावादी रूढ़िवाद

परम्परावादी रूढ़िवाद, जिसे पारम्परिक रूढ़िवाद, परम्परावाद, क्लासिकी रूढ़िवाद और (संयुक्त राज्य तथा कनाडा में) टोरीवाद भी कहते हैं, एक राजनीतिक दर्शन है जिसका ध्यान, प्राकृतिक विधि व पारमित नैतिक व्यवस्था के सिद्धान्तों की आवश्यकता पर, परम्परा, पदानुक्रम व आंगिक एकता, कृषिवाद, क्लासिकवाद व उच्च संस्कृति, और निष्ठा के प्रतिच्छेदित क्षेत्रों पर, केन्द्रित रहता हैं। कुछ परम्परावादियों ने "प्रतिक्रियावादी" और "क्रान्ति प्रतिरोधी" के लेबलों को अपनाया हैं, जिससे ज्ञानोदय युग से इन शब्दों से लिप्त लाँछन की अवहेलना हुई हैं।
परम्परावाद का विकास पूरे 18वीं सदी के यूरोप में हुआ (विशेषकर, अंग्रेज़ी गृहयुद्ध के अव्यवस्था की और फ़्रान्सीसी क्रान्ति के आमूलवाद की अनुक्रिया में)। 20वीं सदी के मध्य में उसका एक बौद्धिक और राजनीतिक बल के रूप में आग्रहपूर्वक संगठित होना प्रारम्भ हुआ।
परम्परावादी रूढ़िवाद की यह अधिक आधुनिक अभिव्यक्ति की शुरुआत यू०एस० विश्वविद्यालय प्राचार्यों के एक समूह के बीच हुई (जो लोकप्रिय प्रेस द्वारा "नये रूढ़िवादियों" के रूप में लक्षित कियें गएँ), जिन्होंने व्यक्तिवाद, उदारवाद, समतावाद, आधुनिकता, और सामाजिक प्रगति की धारणाओं को अस्वीकार किया, सांस्कृतिक और शैक्षणिक पुनर्जीवन को बढ़ावा दिया, और चर्च, परिवार, राज्य, स्थानीय समुदाय, इत्यादि में रूचि पुनर्जीवित की।

सम्बन्धित राजनीतिक दर्शन

नवप्रतिक्रियावादी आन्दोलन परम्परावादी रूढ़िवाद के समरूप है।
१५७१ ईसा पूर्व

१५७१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५७१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
फोन भाषा

यह विश्व की एक प्रमुख भाषा है |

भाषा परिवार

hi
गुन्नार म्यर्दल

कार्ल गुन्नार म्यदाल (Karl Gunnar Myrdal ; स्विडी भाषा: [ˈmyːɖɑːl]; ६ दिसम्बर १८९८ - १७ मई १९८७) एक स्वीडिश अर्थशास्त्री, राजनेता और नोबेल विजेता थे। १९७४ में, फ्रेडरिक हायेक के साथ अर्थशास्त्र के क्षेत्र में मुद्रा और आर्थिक विचलन के सिद्धांत के क्षेत्र में अग्रणी काम और आर्थिक, सामाजिक और संस्थागत के लिए घटना के तीक्ष्ण विश्लेषण के लिए नोबेल पुरस्कार प्रदान किया गया। इन्हें वर्ष १९८१ में इनकी पत्नी अल्वा म्यर्दल के साथ जवाहर लाल नेहरू पुरस्कार प्रदान किया गया था।

मिर्डाल का क्षेत्रीय विकास का मॉडल

मिर्डाल ने एशिया-अफ़्रीका-लातिनी अमेरिका की बदहाली, कंगाली व पिछड़ेपन और यूरोप एवं अमेरिका की समृद्धि के अनुभवों के आधार पर क्षेत्रीय विकास के अर्थशास्त्र की पुस्तक की रचना की। मिर्डाल के अनुसार, मशीनों के अविष्कार, औद्योगिक क्रांति की शुरुआत – (इंग्लैंड में वस्त्र उद्योग का विकास – पश्चिम यूरोप में बड़े उद्योगों का विकास) और मशीनों के प्रयोग से बड़े पैमाने पर उत्पादन की शुरुआत हुई। इसके परिणामस्वरूप पूंजीवाद का आगमन हुआ।
मिर्डाल के अनुसार औद्योगीकरण एवं नगरीकरण की प्रक्रिया द्वारा क्षेत्रीय विकास हुआ। औद्योगिक क्रांति के फलस्वरूप औद्योगिक सभ्यता का विकास हुआ। परिणामस्वरूप नगरीकरण का सूत्रपात हुआ। नगरों की संख्या में वृद्धि हुई और क्षेत्रीय विकास हुआ।
मिर्डाल ने औद्योगिक क्षेत्रों और नगरीय केन्द्र के विकास के आधार पर एशिया-अफ़्रीका-लातिनी अमेरिका के लिए क्षेत्रीय विकास का मॉडल प्रस्तुत किया। मिर्डाल ने केन्द्रित आर्थिक विकास कार्यक्रमों की तरफ विशेष ध्यान दिया।
मिर्डाल के अनुसार, औद्योगीकरण तथा नगरीकरण में गहरा सम्बंध है। औद्योगीकरण एवं नगरीकरण के परिणामस्वरूप सम्बन्घित क्षेत्रों का विकास संभव है।
केन्द्रीकृत विकास : स्थानीय प्राकृतिक संसाघनों पर आधारित उद्योग की स्थापना – जिसमें बड़े-बड़े उद्योग होंगे तथा उनमें हजारों-हजारों की संख्या में मजदूर काम करेंगे। मिर्डाल के अनुसार पिछड़े क्षेत्रों में केन्द्रित आर्थिक विकास की बड़ी भूमिका है। एशिया में भी जिन देशों में नगरीकरण अधिक है, वह औद्योगीकरण के कारण ही हुआ है।औद्योगीकरण के परिणामस्वरूप नगरीकरण का विस्तार संभव है। औद्योगीकरण और नगरीय करण से सम्बन्घित क्षेत्र का विकस संभव है।
उसमान खान ताराकई

उसमान खान ताराकई एक राजनीतिज्ञ है पाकिस्तान के राष्ट्रीय विधानसभा में | वह NA-12 निर्वाचन क्षेत्र का प्रतिनिधित्व करता है पाकिस्तान का उत्तर पश्चिम सीमांत प्रान्त मैं |
रॉबर्ट फ्रॉस्ट

जीवन परिचय

रॉबर्ट फ्रॉस्ट का जन्म संयुक्त राज्य अमेरिका के कैलिफोर्निया राज्य के सैन फ्रांसिस्को शहर में हुआ था। फ्रॉस्ट के पिता एक शिक्षक थे जो बाद में सैन फ्रांसिस्को एक सांध्य दैनिक अखबार के संपादक हो गए। उन्होंने सैन फ्रांसिस्को के टैक्स कलेक्टर के लिए भी आवेदन किया था लेकिन उन्हें सफलता नहीं मिल सकी। पिता की असमय मृत्यु का बाद फ्रॉस्ट अपने दादा के पास मेसाचुसेट्स आ गए जहां उनकी शिक्षा-दीक्षा हुई। हालांकि बतौर लेखक फ्रॉस्ट की पहचान आंचलिक या ग्राम्य भाषा के लेखक के रूप में हुई लेकिन उनकी परवरिश शहर में हुई थी। फ्रॉस्ट ने अपने पिता की तरह ही शुरुआत में एक शिक्षक के रूप में अपना करियर शुरू किया लेकिन जल्द ही समझ गए कि उनका क्षेत्र स्वतंत्र लेखन है।

साहित्य सृजन

अमेरिकी समीक्षक रेंडल जेरेल ने फ्रॉस्ट की रचनाओं के बारे में लिखा था कि फ्रॉस्ट बीसवीं सदी के महान अमेरिकी कवि थे। वे महान जीवन मूल्यों वाले लेखक थे। जिस तरीके के उन्होंने आम इंसान के जीवन को सहजता से चित्रित किया था वो अन्य रचनाकारों के लिए दुष्कर कार्य था। उनकी भाषा का प्रवाह इतना सहज था कि उनके नाटकों में संवाद सजीव हो उठते थे। फ्रॉस्ट ने मूलत: कविताएं और नाटक लिखे जिनमें प्रमुख रचनाएं हैं:

सम्मान

रॉबर्ट फ्रॉस्ट को साहित्य के नोबल पुरस्कार के लिए 31 बार नामांकित किया गया। तो वहीं जून 1922 में वेरमोंत के लीग ऑफ वुमन्स क्लब ने फ्रॉस्ट को पोएट लॉरेट ऑफ वेरमोंत चयनित किया, जिसका न्यू यॉर्क टाइम्स के संपादकीय में विरोध किया गया। हालांकि 22 जुलाई 1961 को राज्य विधायिका द्वारा प्रस्ताव पास करके एक विधेयक के जरिए फ्रॉस्ट को पोएट लॉरेट ऑफ वेरमोंत घोषित कर दिया गया। इसके अलावा फ्रॉस्ट को काव्य लेखन के लिए कुल चार बार पुलित्ज़र पुरस्कार से सम्मानित किया गया।
एयरो इंडिया

एयरो इंडिया भारत में आयोजित की जाने वाली एक द्विवार्षिक अंतर्राष्‍ट्रीय एयरो स्‍पेस और रक्षा प्रदर्शनी है। इसके 10वें संस्‍करण – एयरो इंडिया-2015 का आयोजन बेंगलुरू में येलाहंका वायु सेना स्‍टेशन पर 18-फरवरी 2015 को हुआ।  इसका आयोजन रक्षा उत्‍पादन विभाग द्वारा किया जाता है।

एयरो इंडिया-2015

एयरो इंडिया-2015 अब तक का सबसे विशाल एयरो इंडिया शो है जिसकी विषय वस्‍तु मेक इन इंडिया है। बेंगलुरू के येलाहंका वायु सेना स्‍टेशन पर आयोजित इस शो का उद्घाटन प्रधानमंत्री श्री नरेन्‍द्र मोदी ने 18-फरवरी 2015 को किया। प्रक्षा उत्‍पादन विभाग द्वारा आयोजित पांच दिन की एयरो स्‍पेस प्रदर्शनी में 635 एयरो स्‍पेस कंपनियां और भारत तथा विदेश के करीब 300 सीईओ भाग ले रहे हैं, जिनमें 42 देशों के प्रतिनिधि भी शामिल हैं।
एशेलोन

ं
एशेलोन अमेरीका का औद्योगिक जासूसी तंत्र है। इसका कार्य अमेरिका के हित में सम्पूर्ण विश्व से जानकारी एकत्रित करना है। इस प्रणाली के तहत सहयोगियों से सम्बंधित कोई भी वाणिज्यिक जानकारी मिलने पर उसे अमेरिका की वाणिज्यिक संरचनाओं को भेज दिया जाता है। इससे उन्हें महत्वपूर्ण प्रतिस्पर्धी लाभ प्राप्त होता। है।
अज्ञेय

जीवन परिचय

प्रारंभिक शिक्षा-दीक्षा पिता की देख रेख में घर पर ही संस्कृत, फारसी, अंग्रेजी और बांग्ला भाषा व साहित्य के अध्ययन के साथ हुई। 1925 में पंजाब से एंट्रेंस की परीक्षा पास की और उसके बाद मद्रास क्रिस्चन कॉलेज में दाखिल हुए। वहाँ से विज्ञान में इंटर की पढ़ाई पूरी कर 1927 में वे बी.एससी. करने के लिए लाहौर के फॅरमन कॉलेज के छात्र बने। 1929 में बी. एससी. करने के बाद एम.ए. में उन्होंने अंग्रेजी विषय लिया; पर क्रांतिकारी गतिविधियों में हिस्सा लेने के कारण पढ़ाई पूरी न हो सकी।

कार्यक्षेत्र

1930 से 1936 तक विभिन्न जेलों में कटे। 1936-37 में सैनिक और विशाल भारत नामक पत्रिकाओं का संपादन किया। 1943 से 1946 तक ब्रिटिश सेना में रहे; इसके बाद इलाहाबाद से प्रतीक नामक पत्रिका निकाली और ऑल इंडिया रेडियो की नौकरी स्वीकार की। देश-विदेश की यात्राएं कीं। जिसमें उन्होंने कैलिफोर्निया विश्वविद्यालय से लेकर जोधपुर विश्वविद्यालय तक में अध्यापन का काम किया। दिल्ली लौटे और दिनमान साप्ताहिक, नवभारत टाइम्स, अंग्रेजी पत्र वाक्  और एवरीमैंस जैसी प्रसिद्ध पत्र-पत्रिकाओं का संपादन किया। 1980 में उन्होंने वत्सलनिधि नामक एक न्यास की स्थापना की जिसका उद्देश्य साहित्य और संस्कृति के क्षेत्र में कार्य करना था। दिल्ली में ही 4 अप्रैल 1987 को उनकी मृत्यु हुई। 
1964 में आँगन के पार द्वार पर उन्हें साहित्य अकादमी का पुरस्कार प्राप्त हुआ और 1978 में कितनी नावों में कितनी बार पर भारतीय ज्ञानपीठ पुरस्कार।
अट्टालिका

अट्टालिका मीनार को कहते हैं।